
En ny begyndelse for amerikansk ufologi? 

Der er forskel på tilgangen til ufomyten i hhv. USA og Europa. Hvor mainstream-ufokulturen i USA betragter 
observatørernes vidneudsagn som objektive beskrivelser af et fysisk fænomen - sanserne er at sammenligne med et 
videokamera, der gengiver virkeiigheden, som den ser ud - og hvor uidentificerede fænomener gerne fortolkes som 
rumskibe af møtrikker og boite (nuts-and-boits), så hælder toneangivende europæiske ufointeresserede mere tii 
sociologiske, psykologiske og kulturelie forkiaringer på ufoopleveiserne. Men nu forsøger en række amerikanske 
ufoskribenter at udfordre den nordamerikanske ufoiogi og se på ufomyten med nye øjne med udgiveisen af bogen UFOs - 
Reframing the Debate. 

Af Kim Møller Hansen 

UFOs - Reframing the Debate er en artikelsamling med 15 bidragydere fra Nordamerika, hvoraf de mest kendte er Robbie Graham, Chris 
Rutkowski, Jack Brewer og Greg Bishop. Bidragene er meget forskellige både indholdsmæssigt og i sproglig kvalitet, men kan forenklet sagt 
inddeles i to kategorier: den videnskabelige tilgang til ufomyten og den tilgang til ufomyten, der også vi favne alle mulige slags usædvanlige 
eller paranormale, personlige oplevelser. 

Størstedelen af bidragene argumenterer for, at ufovidnet skal i fokus: Hvilke personer har 
ufooplevelser? Hvorfor? Hvordan var deres liv før oplevelsen? Og hvad har oplevelsen betydet for dem 
efterfølgende? Det er her, man finder det største brud med nutidens nordamerikanske ufologi. I 
øjeblikket interesserenden amerikanske ufoorganisationen MUFON og den faste skare af 
ufoforedragsholdere, der turnerer rundt til alverdens konferencer, sig ikke synderligt om ufovidnet - 
mennesket bag ufooplevelsen. De er alene fokuseret på, at nogen har set noget, som umiddelbart virker 
uforklarligt. Jo flere, der har en sådan oplevelse, des bedre. Kvantitet vinder over kvalitet. De 
egocentrerede og ofte selvsmagende foredragsholdere er kun interesseret i mængden af uforklarligheder 
for at give deres luftige påstande tyngde og gør dermed ufovidnerne til statister. 

Fælles for næsten alle bogens bidragydere er, at de ikke vil afvise, at der findes et eller andet ukendt - 
en mystisk stimulus - som er ufofænomenets kerne. Den psykosociale tilgang til ufomyten er således 
ikke lige på trapperne i USA. 

Altid velskrivende Greg Bishop står for bogens bedste og mest nyskabende bidrag, som handler om 
perceptionens og hukommelsens betydning for ufooplevelser. Som forfatteren Gray Barker engang har 
udtalt: „Hvis du leder efter de flyvende tallerkener i dit allerinderste, så vil du også finde dem dér." 

Curt Collins tager fat på et følsomt spørgsmål: Hvor meget skader svindelsager ufologien? Som 
eksempel bruger han de berygtede Roswell Slides, som han sammen med mange andre i 
internetgruppen Roswell Slides Research Group (RSRG) var med til at afsløre. Hele sagsforløbet 
gennemgås detaljeret i artiklen What's Wrong with this Picture?. 

Set med danske øjne er der ikke meget nyt i bogen. Den vil virke langt mere provokerende i USA - uden 
at man dog skal være så naiv at tro, at de rumskibstroende i Guds eget land vil skifte synsvinkel og 
bryde med gamle vaner. Den jordnære og kritiske del af forfattergruppen står heldigvis ikke alene i 
kampen mod mainstream-ufokulturen i USA, men kan finde gode argumenter og dybdeborende research 
hos mange dygtige amerikanere, heriblandt Tim Printv. Robert Sheaffer, Joe Nickell og Michael Shermer . 

Robbie Graham (ed.): UFOs - 
Reframing the Debate, 262 
sider, White Crow Books 2017. 

Læs mere 

Greg Bishop: Project Beta - The Story of Paul Bennewitz, National Securitv, and the Creation of the Modern 
UFO Mvth, Paraview Pocket Books 2005, 

Jack Brewer: The Grevs Have Been Framed - Exploitation in the UFO Communitv, CreateSpace Independent 
Publishing Platform 2015 og 

Robbie Graham: Silver Screen Saucers: Sorting Faet from Fantasv in Holivwood's UFO Movies, White Crow 
Books 2015. 


Er der nogen derude? 

Dette spørgsmål vil mange rumskibstroende svare ja til. Der er sådan set ikke noget at diskutere ud fra deres 
verdensbillede, og de vil også tilføje, at „nogen" besøger Jorden lige nu. Bogen AliensvW næppe ændre på denne 
overbevisning, men den stilier og besvarer en masse spørgsmåi, som burde interessere alle, der vender blikket opad og 
spekulerer på stort og småt mellem himmel og jord. 

Af Kim Møller Hansen 




















I 19 eksemplarisk korte og meget velskrevne artikler forsøger astrobiologer, zoologer, fysikere, 
psykologer, planetforskere, genforskere, SETI-forskere m.fl. at give svar på store spørgsmål som fx: 
Hvad gør en planet beboelig? Hvad let opstår liv? Hvordan kan man identificere tegn på liv? Det sker i 
bogens fire dele: Close Encounters, Where to look for Life Elsewhere, Life as We Know It og Alien 
Hunting. 

Bogen har et kapitel, som omhandler ufomytens historie med fokus på fem centrale hændelser/emner: 
Kenneth Arnolds observation, Roswell-hændelsen, Area 51, Rendlesham Forest-sagen samt Betty og 
Barney Hili bortførelsessagen. Gennemgangen er kortfattet, men nøgtern og ret præcis og giver læseren 
det klare indtryk, at der endnu ikke findes beviser for, at Jorden har fået besøg udefra. 

Vores forestillinger om, hvordan fremmed liv kan se ud og opføre sig, behandles bl.a. i et kapitel om 
science fiction-film, skrevet af Adam Rutherford. Filmenes indhold ligger ofte meget langt fra 
videnskabens forestillinger om, hvordan fremmed liv vil kunne se ud og agere. Undtagelsen er dog sf- 
filmen Contact fra 1997. 

Rutherford afslutter sin artikel med ordene: „... Hvis der er intelligent liv i universet, er vi tvunget til at 
vente i lang tid, før vi møder det. I mellemtiden leder vi. Er vi alene? Andre bidragydere i denne bog vil 
have givet begrundede eller matematiske svar. For mig er det virkelige svar, at jo mere vi leder, des 
mere lærer vi om os selv, både inden for videnskab og science fiction ..." 

Aliens kan varmt anbefales til alle, som vil have aktuel viden om, hvad naturvidenskaben i dag rent 
faktisk ved, gætter sig til og tror om livets opståen, udvikling og beskaffenhed både på Jorden, i Jordens 
nærmeste omegn og helt derude, hvor kun fantasien kan nå ud. 


Jim Al-Khalili (ed.): Aliens - The 
Worid's Leading Scientists on the 
Search for Extraterrestrial Life 232 
sider, Picador 2017. 

Læs mere 

Alene igen? 

De leder efter ET og 
på iaat efter liv i rummet . 









